Diecézny katechetický úrad Košickej arcidiecézy, Hlavná 28, 041 83 Košice

**Pokyny k vybavovaniu kánonickej misie**

1. O udelenie kánonickej misie pre učiteľa náboženstva/náboženskej výchovy (ďalej N/NV) žiada diecézneho biskupa farár/administrátor farnosti v sídle školy vyplnením tlačiva Žiadosť o udelenie kánonickej misie, ktorá je na stránke [www.dku-ke.rimkat.sk](http://www.dku-ke.rimkat.sk); (DKU/Kánonická misia/Formuláre). Farár zašle žiadosť na Diecézny katechetický úrad Košickej arcidiecézy (DKÚ), Hlavná 28, 041 83 Košice.
2. DKÚ preskúma, či uchádzač o kánonickú misiu spĺňa podmienky pre udelenie kánonickej misie stanovené diecéznym biskupom (Podmienky sú uverejnené na stránke DKÚ). Pri prvom udelení kánonickej misie je podmienkou aj vypracovanie seminárnej práce podľa pokynov DKÚ.
3. Po splnení podmienok, riaditeľ DKÚ odporúča diecéznemu biskupovi udeliť kánonickú misiu. Misia sa udeľuje na obdobie: 1 rok, 5 rokov, do odvolania.

Rehoľným osobám sa kánonická misia udeľuje maximálne na 5 rokov z dôvodu možného preloženia do inej diecézy podľa potrieb Kongregácie.

1. Diecézny biskup na základe odporúčania udelí/neudelí kánonickú misiu.
2. DKÚ zašle originál kánonickej misie na adresu uchádzača – učiteľa N/NV a kópiu na príslušný farský úrad. Učiteľ odovzdá škole len kópiu svojej kánonickej misie.
3. Kánonické misie s obmedzenou platnosťou (viď bod 3) sa zakaždým udeľujú do 31. augusta, resp. platia do ukončenia letných prázdnin. Ak držiteľ takejto kánonickej misie bude od 1. septembra nasledujúceho školského roka vyučovať predmet katolícke náboženstvo, musí byť opätovne podaná žiadosť o udelenie kánonickej misie a to ešte pred začiatkom letných prázdnin, počnúc mesiacom apríl daného roka.

Kánonická misia sa vybavuje podľa bodu č. 1.